Official Journal L 079 , 29/03/1996 P. 0006 - 0007



NARIADENIE RADY (EHS) č. 539/96 z 25. marca 1996, ktorým sa menia a dopĺňajú nariadenia (EHS) č. 1134/91, (EHS) č. 4088/87 a (ES) č. 1981/94 vzhľadom na colné dohody uplatniteľné na dovozy produktov pochádzajúcich zo Západného Brehu a z pásma Gazy do spoločenstva RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže výrobky pochádzajúce zo Západného Brehu a z pásma Gazy majú preferenčný režim vzhľadom na prístup na trh spoločenstva podľa nariadenia (EHS) č. 1134/911; keďže tento režim zabezpečuje voľný prístup na trh spoločenstva pre priemyselné výrobky a preferenčný režim pre určité poľnohospodárske výrobky; keďže s cieľom podporovať mierový proces na Strednom Východe pomoc spoločenstva musí byť odstupňovaná podľa zavedenia nových opatrení na podporu vývozov zo Západného Brehu a z pásma Gazy a keďže za týmto účelom je potrebné rozšíriť preferenčný colný režim na rezané kvety; keďže vyššie uvedené nariadenie by malo byť primerane zmenené a doplnené; keďže s cieľom zabrániť rozdielom v tomto režime táto colná výhoda musí podliehať takým istým cenovým podmienkam ako sú tie, ktoré sa uplatňujú na dohody o preferenčnom cle pre rezané kvety pochádzajúce z určitých stredomorských krajín v súlade s nariadením (EHS) č. 4088/872; keďže s cieľom umožniť uplatňovanie colnej kvóty na rezané kvety s okamžitou účinnosťou je potrebné zmeniť a doplniť nariadenie (ES) č. 1981/943 vzhľadom na colné kvóty pre určité výrobky, PRIJALA TOTO NARIADENIE: Článok 1 Nariadenie (EHS) č. 1134/91 sa týmto mení a dopĺňa takto: 1. K článku 3 (1) sa vkladá nasledujúci pododsek: "Dovozné clá sa vylúčia na rezané kvety spadajúce pod KN kód 0603 10 v rámci limitov ročnej colnej kvóty spoločenstva, ktorá predstavuje 1 500 ton." 2. Článok 4 sa nahrádza nasledujúcim článkom: "Článok 4 Uplatniteľné pravidlá pôvodu sú ustanovené v nariadení Komisie (EHS) č. 2454/93 z 2. júla 1993 stanovujúcom ustanovenia pre vykonanie nariadenia Rady (EHS) č. 2913/92, ktorým sa zavádza Colný zákonník spoločenstva(*). *Ú. v. ES L 253, 11. 10. 1993, s. 1. Nariadenie naposledy zmenené a doplnené nariadením Komisie (ES) č. 1762/95 (Ú. v. ES L 171, 21. 7. 1995, s. 8.)." Článok 2 Nariadenie (EHS) č. 4088/87 sa týmto mení a dopĺňa takto: 1. Nadpis sa nahrádza nasledujúcim nadpisom: "Nariadenie Rady (EHS) č. 4088/87 z 21. decembra 1987 stanovujúce podmienky pre uplatňovanie preferenčých ciel na dovozy určitých kvetov pochádzajúcich z Cyprusu, Izraela, Jordánska, Maroka, Západného Brehu a pásma Gazy". 2. V článku 1 sa výrazy "pochádzajúcich z Cyprusu, Izraela, Jordánska a Maroka" nahrádzajú výrazmi "pochádzajúcich z Cypru, Izraela, Jordánska, Maroka, Západného Brehu a pásma Gazy". 3. K článku 2 (4) sa vkladá nasledujúci pododsek: "Tieto nariadenia platia mutatis mutandis pre Západný Breh a pásmo Gazy." Článok 3 Nariadenie (ES) č. 1981/94 sa týmto mení a dopĺňa takto: 1. V prvom pododseku článku 3 sa za slovo "Maroko" vkladajú slová "Západný Breh a pásmo Gazy". 2. V prílohe X: - názov znie takto: "ZÁPADNÝ BREH A PÁSMO GAZY", - tabuľka sa dopĺňa takto: "09 1382 0603 10 Rezané kvety a kvetné puky, čerstvé: - od 1. januára do 31. decembra 1996 1 500 0" Článok 4 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1.januára 1996. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. marca 1996 Za Radu predseda S. AGNELLI (1) Ú. v. ES L 112, 4.5.1991, s. 1. (2) Ú. v. ES L 382, 31.12.1987, s. 22. Nariadenie naposledy zmenené a doplnené nariadením (EHS) č. 3551/88 (Ú. v. ES L 311, 17.11.1988, s. 1.). (3) Ú. v. ES L 199, 2.8.1994, s. 1. Nariadenie naposledy zmenené a doplnené nariadením (ES) č. 3057/95 (Ú. v. ES L 326, 30.12.1995, s. 3.).